text: Jeden Daach süht mer dat Plakat
  Met däm Auftraach: Liebe deine Stadt
  Et Rüsje hät de Faxe dick
  Will rus he jede Augenblick
  Se schlööf met einem Aug krallt et Kisse fes
  Meint die janze Welt kennt ihr Adress
  Dä Mond es Jold, ihr Jeseech es fahl
  Se säät: Luur nit zoröck, bloss weg he, Schmahl
  Leevje du mööts jet Rou han, Rou han
  Eez ens jet Rouh han
  Nemm dir ming Hand, ich stonn he bei dir
  Du mööts jet Rouh han
  Hä kläut ihr en bunte Ärmbanduhr
  Määt us nem Löffel ne Ring für sie
  Jederäs am sööke wä Schuld dran es
  Wenn de föhls dat du nur jeduldet bes
  Se säät: Uns Freiheit es usjeschlaach
  Verjiss de Hüng, nemm dich vür Pänz en Aach
  All brülle noh Leech un noch mieh Sonn
  Ävver nur dä Schatte säät uns wo mer stonn
  Leevje du mööts jet Rouh han, Rouh han
  Eez ens jet Rouh han
  Nemm dir ming Hand, ich stonn he bei dir
  Du mööts jet Rouh han
  Ihr klein Dräum wore fesjeklemp
  Zwesche Nutzjaade un Dschungelcamp
  Hä vermiss ihr Flüsterstimm
  Hädden su jään se köhm heim zo ihm
  Se säät: Ich han Angks wä noch all kütt
  Un noch mieh vür denne he met däm Stechschritt
  Schmahl wat haämer fröher op de Schmier jeschannt
  Jetz simer fruh dat mir se han
  Leevje du mööts jet Rouh han, Rouh han
  Eez ens jet Rouh han
  Schnapp dir ming Hand, ich ben immer he
  Lo’mer jet Rouh han
  En nem schäbije Hotel
  Drei Jrad Fros, bal weed et hell
  Kein Brütche un kei Büdche op dr Eck
  Se määt de Auge zo, lööt et schwebe
  Doch op die Art fällt et Danze schwer
  Wenn et kalt es un dos kein Musik
  Su wick weg vun ihrem Veedel he
  Ävvert Radio en ihrem Kopp spillt e Leed
  Un dat jeht: Rouh han, Rouh han
  Eez ens jet Rouh han
  Schnapp dir ming Hand, ich ben immer he
  Lo’mer jet Rouh han
  Rouh han, Rouh han
  Eez ens jet Rouh han
  Nemm dir ming Hand, ich lijje bei dir
  Lomer jet Rouh han